|  |  |  |
| --- | --- | --- |
| שם הנוהל: קבלת תרומות | מספר נוהל: 002-2019 | עמוד 1 מתוך 2 עמודים |
| פרק: כספים | חל על: כל יחידות המועצה | ערכה: אורנה דוידאי |
| תאריך תחולה: 28.4.19 | עדכון אחרון:  |  |

1. **כללי**
	1. מטרת הנוהל להסדיר את ההליך לאישור גיוס תרומות וקבלתן על ידי מועצת בני עי"ש.
2. **מטרה**
	1. הסדרת הליך קבלת התרומות במועצה על פי דין.
3. **הפניות/מסמכים ישימים**
	1. נספח א' – נוהל לאישור גיוס וקבלה של תרומות על ידי רשויות מקומיות – חוזר מנכ"ל 4/2016 ל' בניסן התשע"ו, 8 במאי 2016
4. **הגדרות**
	1. תרומה=הענקת נכס, מענק, שירות או סיוע אחר, בכסף או בשווה כסף, למועצת בני עי"ש או לתאגיד הנשלט על ידי מועצת בני עי"ש, ללא תמורה, בין אם נתקבל ביוזמת התורם או עקב פנייה יזומה של מועצת בני עי"ש או תאגיד הנשלט על ידיה.
	2. תורם=בין יחיד ובין תאגיד ולרבות גוף קשור לתורם.
	3. גוף קשור לתורם= על פי ההגדרות בנספח א'.
	4. בעל עניין=על פי ההגדרות בנספח א'.
	5. אמצעי שליטה בתאגיד= על פי ההגדרות בנספח א'.
	6. קרוב- בן זוג, אח או אחות, הורה, הורי הורה, צאצא וכן צאצא, אח, אחות או הורה של בן הזוג או בן זוגו של כל אחד מאלה.
	7. נושא משרה בתאגיד=מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן דירקטור או מנהל הכפוף במישרין למנהל הכללי ושותף למעט שותף מוגבל.
	8. ועדת תרומות=ועדה לבחינת קבלה של תרומות במועצת בני עי"ש שמונה 3 חברים: מנכ"ל, גזבר, יועמ"ש.
5. **אחריות וסמכות**

|  |  |  |
| --- | --- | --- |
| **מס"ד** | **הגורם האחראי** | **תחום האחריות** |
| 1. | כל עובד ומנהל במועצה | **דיווח על כל תרומה וקבלת אישור (עוד לפני קבלתה) מוועדת תרומות.** |
| 2. | ועדת תרומות | בחינת קבלתה של התרומה על פי שיקולים לפי נספח א'. |

1. **חריגים**

על פי חוזר מנכ"ל 4/2016 מה-8.5.2016 אין צורך באישור ועדת תרומות לתרומה מיועדת לרווחתם של תושבי המועצה כגון מצרכי מזון, חבילות שי לחג וכיוצא באלה, אשר המועצה מארגנת את העברתם לתושבי הרשות הנזקקים לכך ובלבד ששווי התרומה אינו עולה על סך 50,000 ₪ בשנת תקציב אחת.

1. **השיטה**

|  |  |  |
| --- | --- | --- |
| שם הנוהל: קבלת תרומות | מספר נוהל: 002-2019 | עמוד 2 מתוך 2 עמודים |
| פרק: כספים | חל על: כל יחידות המועצה | ערכה: אורנה דוידאי |
| תאריך תחולה: 28.4.19 | עדכון אחרון:  |  |

* 1. עובדי המועצה ומנהליה ו/או מי מטעמם רשאים לפעול לגיוס תרומות פרט למקרים בהם הפנייה לתורם הפוטנציאלי ו/או קבלת התרומה עלולות לעורר חשש של ממש להשפעה בלתי הוגנת, לניגוד עניינים, לפגיעה בטוהר המידות, לפגיעה באמון הציבור במועצה או בתדמיתה של המועצה או לפגיעה אחרת באינטרס הציבורי.
	2. **הליך אישור לקבלת תרומה**
		1. כל עובד ו/או מנהל במועצת בני עי"ש יפנה לועדת התרומות בטרם קבלת תרומה, וידווח לה על סכום התרומה ועל התורם.
		2. חבר וועדת התרומות אשר היה מעורב באופן אקטיבי בגיוס תרומה, לא ישתתף בישיבות של ועדת התרומות הנוגעות לבחינה של קבלת התרומה אשר בגיוסה סייע. במקומו ישתתף בישיבות סגנו או ממלא מקומו.
		3. ועדת תרומות תבחן את מידת עמידתה של תרומה בהוראות הנוהל על פי נספח א' ועל פי כל דין אחר ותמליץ לראש המועצה בחוות דעת מטעמה האם ניתן וראוי לקבל את התרומה.
		4. ראש המועצה יכריע בשאלת קבלתה של התרומה על יסוד חוות הדעת של ועדת התרומות. אם החליט ראש המועצה בניגוד להמלצתה של ועדת התרומות עליו לנמק את החלטתו.

**למען הסר ספק: לא תתקבל תרומה בכל סכום שהוא על ידי אף אחד מעובדי המועצה לשום מטרה כל שהיא ללא אישור ועדת התרומות.**

1. **חתימות**

**כתב:**

**אורנה דוידאי כח' באדר ב' התשע"ט 4.4.2019**

מנכ"לית המועצה תאריך

**אישרו:**

**יניב קאפח כח' באדר ב' התשע"ט 4.4.2019**

גזבר המועצה תאריך

**אריה גארלה כח' באדר ב' התשע"ט 4.4.2019**

ראש המועצה תאריך